บลจ.ทหารไทย ถูกเปลี่ยนมือ
เมื่อวันที่ 26 ก.ค. มีข่าวว่า ทางธนาคารทหารไทย ได้ขาย บลจ.ทหารไทย ให้กับบริษัทต่างชาติไปแล้ว ดีลนี้เป็นอย่างไร? แล้วบริษัทนั้นคือใคร?  ลงทุนแมนจะเล่าให้ฟัง
26 ก.ค. 2561

บลจ.ทหารไทย ถูกเปลี่ยนมือ / โดย ลงทุนแมน
เมื่อวันที่ 26 ก.ค. มีข่าวว่า
ทางธนาคารทหารไทย ได้ขาย บลจ.ทหารไทย
ให้กับบริษัทต่างชาติไปแล้ว
ดีลนี้เป็นอย่างไร?
แล้วบริษัทนั้นคือใคร?
ลงทุนแมนจะเล่าให้ฟัง
เมื่อเร็วๆ นี้มีข่าวที่น่าสนใจเกี่ยวกับภาคการเงินของประเทศไทย
ธนาคารทหารไทย (TMB) ประกาศขาย บลจ.ทหารไทย ให้กับบริษัท พรูเด็นเชียล คอร์ปอเรชั่น เอเชีย จำกัด (พีซีเอแอล) สัดส่วน 65% และในอนาคตจะขายเพิ่มในส่วนที่เหลืออีก 35%
โดยมีวัตถุประสงค์เพื่อเข้าเป็นหุ้นส่วนทางธุรกิจกับ อีสท์ปริง อินเวสต์เมนทส์ (สิงคโปร์) จำกัด ซึ่งเป็นบริษัทลูกที่ พีซีเอแอล ถือหุ้นทั้งหมด
ธนาคารทหารไทย กับ บลจ.ทหารไทย ต่างกันอย่างไร?
ก่อนอื่นขออธิบายเป็นความรู้พื้นฐานให้กับคนที่ไม่ได้ติดตามธุรกิจธนาคาร และ จัดการกองทุน
ธนาคารทหารไทย คือ ธนาคารที่รับฝากเงิน และมีรายได้จากการปล่อยสินเชื่อ
ส่วน บลจ.ทหารไทย หรือชื่อเต็มว่า บริษัทหลักทรัพย์จัดการกองทุน ทหารไทย ทำธุรกิจจัดการกองทุน โดยมีรายได้จากค่าธรรมเนียมในการบริหารกองทุน
บลจ. มีหน้าที่ออกกองทุนในนโยบายต่างๆ เพื่อให้ธนาคารหรือบริษัทหลักทรัพย์อื่นๆ เป็นช่องทางการขายกองทุนให้
แล้วดีลครั้งนี้ธนาคารทหารไทยน่าจะได้ประโยชน์อะไรบ้าง?
หลังจากดีลนี้ก็จะทำให้ธนาคารทหารไทยเองสามารถเลือกนำเสนอกองทุนของเจ้าอื่นๆ ได้สมบูรณ์แบบมากขึ้น
เหมือนอย่างที่ธนาคารทหารไทยเรียกตนเองว่าเป็น “Open Architechture”
ซึ่งข้อดี ก็คือ สำหรับนักลงทุนอย่างเรา ที่สามารถหาซื้อกองทุนเจ้าอื่นๆ ได้ในที่เดียว
ดีลครั้งนี้ก็ถือว่าเป็นอีกก้าวของธนาคารทหารไทยที่พยายามพัฒนาไปอีกก้าว
แล้วแบบนี้จะกระทบกับกำไรของธนาคารหรือไม่?
ก่อนอื่นเรามาดูรายได้ของ บลจ.ทหารไทยกันก่อน
บริษัท หลักทรัพย์จัดการกองทุนทหารไทย จำกัด ซึ่งปัจจุบันธนาคารทหารไทยถือหุ้น 100%
ปี 2558 รายได้ 1,225 ล้านบาท กำไร 141 ล้านบาท
ปี 2559 รายได้ 1,495 ล้านบาท กำไร 144 ล้านบาท
ปี 2560 รายได้ 3,018 ล้านบาท กำไร 389 ล้านบาท
ในส่วนของรายได้ ธนาคารทหารไทย
ปี 2558 รายได้ 46,685 ล้านบาท กำไร 9,333 ล้านบาท
ปี 2559 รายได้ 46,384 ล้านบาท กำไร 8,226 ล้านบาท
ปี 2560 รายได้ 49,178 ล้านบาท กำไร 8,687 ล้านบาท
เมื่อพิจารณาจากปีที่ผ่านมา เราจะเห็นว่าสัดส่วนของกำไรจาก บลจ.ทหารไทย คิดเป็นสัดส่วนประมาณ 5% เท่านั้น
ซึ่งในอนาคตกำไรส่วนนี้จะหายไป แลกกับการได้เงินจากการขายกิจการ
และสิ่งที่ได้มาเพิ่มก็คือ พันธมิตรทางการเงินและความเป็นอิสระของธนาคารนั่นเอง
อย่างไรก็ตามดีลที่เกิดขึ้นในครั้งนี้ยังไม่ได้มีการพูดถึงมูลค่าในการขาย ทำให้ยังไม่ชัดเจนในการคาดการณ์ถึงความคุ้มค่าสักเท่าไหร่
แต่ที่แน่ๆ คือดีลนี้เกิดขึ้น แสดงให้เห็นว่า ธนาคารทหารไทยกำลังปรับตัว และ เปลี่ยนแปลง
ซึ่งจะไปในทิศทางไหน เราคงจะต้องติดตามกันต่อไป..
----------------------
บลจ.ทหารไทย ถูกเปลี่ยนมือ แต่ยังอ่านลงทุนแมนบนเฟสบุ๊กได้เหมือนเดิม ที่เพิ่มเติมคือมี แอปพลิเคชันลงทุนแมน โหลดฟรีทั้ง iOS และ android 
.
หนังสือลงทุนแมนให้อ่านยามว่าง เล่ม 1.0-4.0 หาซื้อได้ที่ร้านหนังสือชั้นนำทั่วประเทศ
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------